Άντεια Φραντζή

Η Καλλιόπη-Άντεια Φραντζή (Αθήνα, 1945 - 31 Μαΐου 2024) ήταν Ελληνίδα ποιήτρια, φιλόλογος και πανεπιστημιακός. 

Ήταν απόφοιτος του Αμερικανικού Κολλεγίου Ελλάδος (Pierce College).  Σπούδασε στο Τμήμα Ιστορίας και Αρχαιολογίας του Πανεπιστημίου Αθηνών και ήταν διδάκτωρ της Νεοελληνικής Φιλολογίας με μεταπτυχιακές σπουδές στο Πανεπιστήμιο Παρίσι ΙV στην ΣορβόννηΆντεια Φραντζή, Naissance d'une anthologie Neo-Hellénique. L'anthologie de Zissis Daoutis (1818). Ses Sources et sa formation. Les Anthologies au temps de lumieres en Grece et leur fonction dans le processus litteraire. Διδακτορική διατριβή, Σορβόννη 1982.. Δίδαξε Νεοελληνική Λογοτεχνία στο τμήμα Φιλολογίας του Πανεπιστημίου Θεσσαλονίκης (1985-2012). Έκτοτε ήταν ομότιμη καθηγήτρια στο ίδιο πανεπιστήμιο. Συνεργάστηκε με το τμήμα Θεάτρου του ΑΠΘ και διετέλεσε προσκεκλημένη καθηγήτρια στο Τμήμα Βυζαντινών και Νεοελληνικών Σπουδών του Πανεπιστημίου της Κύπρου.  Εργάστηκε ερευνητικά στο New York University και στο Columbia University της Νέας Υόρκης, Η.Π.Α.  

Στη λογοτεχνία εμφανίστηκε το 1975 με τη συμμετοχή της στην ποιητική συλλογή «Ποίηση 7» (Μετά τη σιωπή).  Υπήρξε τακτική συνεργάτρια και συμμετείχε στη συντακτική επιτροπή του περιοδικού Αντί από το 1975 έως τη διακοπή της έκδοσής του το 2008. Είχε επιμεληθεί ειδικά τεύχη-αφιερώματα και από το 1982 έως το 1985 είχε την ευθύνη για τη σειρά «Νεοελληνικές ψηφίδες» των εκδόσεων «Πολύτυπο». 

Από το 1995 έως το 2008 συμμετείχε στην οργανωτική επιτροπή και συντόνισε την έκδοση Aίμος. Ανθολογία Βαλκανικής Ποίησης, (6 τόμοι στις εξής γλώσσες: αλβανικά, βοσνιακά, βουλγαρικά, ελληνικά, ρουμανικά, σερβικά), εκδ. «Φίλοι του περιοδικού Αντί», 2006-2008. 

Ήταν μέλος του Σωματείου «Θεατρική Συντεχνία», της «Εταιρείας Συγγραφέων», της Πολιτιστικής Εταιρείας «Οι φίλοι του περιοδικού Αντί», της μη κερδοσκοπικής Εταιρείας «Μανόλης Αναγνωστάκης» και των «Αρχείων Σύγχρονης Κοινωνικής Ιστορίας».

Απεβίωσε στις 31 Μαΐου 2024, σε ηλικία 79 ετών.

Εργογραφία
Ποίηση 
 Ποίηση 7 (Συλλογική έκδοση), «Μετά τη σιωπή» , σ.75 - 85, Αθήνα, Καστανιώτης, 1975.
 Η περιπέτεια μιας περιγραφής, Θεσσαλονίκη, Εγνατία-Τραμ,1978.
 Μεταποίηση υλικών, Θεσσαλονίκη, Μπαρμπουνάκης, 1982.
 Μεταγραφή ημερολογίου, Αθήνα, Βιβλιοπωλείον της Εστίας, 1984.
 Σχεδόν αίνιγμα, Αθήνα, Υάκινθος, 1987.
 Στεφάνι, Αθήνα, Κέδρος, 1993.
 Τελετή στο κύμα, Αθήνα, Νεφέλη, 2002.
 Φευγαλέα. Ποιήματα 1975-2010, Αθήνα, Ύψιλον/Βιβλία, 2010.
 7 Νυχτερινά Σονέτα + 1 Στροφή, (εκτός εμπορίου), Αθήνα, Ενδυμίων, 2012.
 Στιχάρι, Αθήνα, Γαβριηλίδης, 2014.

Παιδικό βιβλίο 
 Η αχιναλεπού, Αθήνα, Γνώση,1985

Δοκίμια και φιλολογικές μελέτες
 Ούτως ή άλλως: Αναγνωστάκης, Εγγονόπουλος, Καχτίτσης, Χατζής, Αθήνα, Πολύτυπο, 1988.  
 Ερωτικές μεταμορφώσεις: Αντίδωρο στην Mάτση Χατζηλαζάρου, Αθήνα, Πολύτυπο, 1989. (Β΄ έκδοση Αθήνα, Γαβριηλίδης, 2015.)
 Μισμαγιά: Ανθολόγιο Φαναριώτικής ποίησης, Αθήνα, Βιβλιοπωλείον της Εστίας, 1993. (Β΄ έκδοση 2008.)
 Έντουαρντ Έβερετ: Σελίδες ημερολογίου από την Ελλάδα του 1819, Αθήνα, Τροχαλία, 1996.
 M. Καραγάτσης: Περιπλάνηση στον κόσμο. Ταξιδιωτικές εντυπώσεις (επιλογή, εισαγωγή, επιμέλεια), Αθήνα, Βιβλιοπωλείον της Εστίας, 2002.
 Έμενε ποίημα: Μια περιδιάβαση στο ποιητικό «δάσος» της Ελένης Βακαλό, Αθήνα, Νεφέλη, 2005.
 Μ. Καραγάτσης: Ο κίτρινος φάκελλος (εισαγωγή), Αθήνα, Βιβλιοπωλείον της Εστίας, 2008, σσ. 13-27.
 Ελεύθερη ζωή κι άναρχη ως κύμα. Ο ποιητής Ρώμος Φιλύρας (1888-1942) (εισαγωγή, ανθολόγηση, γλωσσάρι), Αθήνα, Ίδρυμα «Τάκης Σινόπουλος» & Γαβριηλίδης, 2017.

 Παραπομπές 

Κατηγορία:Ελληνίδες ποιήτριες
Κατηγορία:Νεοέλληνες ποιητές